Sándor Miklósné családi gazdálkodó

9651 Uraiújfalu,

Berzsenyi u. 22.

Tel.: 30/678-2087

*„Családunk évtizedek óta mezőgazdasággal foglalkozik, jó minőségben termesztünk élelmiszer ipari alapanyagokat, mint például az őszi-tavaszi árpa, melyet a DAP Hungária Kft. vesz át tőlünk a sörgyártás alapanyagaként, valamint repcét és napraforgót, melyeket a hazai élelmiszeripar dolgoz fel. Fontosnak tartom azt, hogy az általunk előállított termékek jó minőségűek legyenek, megfelelve ezzel a saját, valamint a felvevőpiac igényeinek. Mivel mostanában jelentős igény mutatkozik rá, szeretnék helyi termékek előállításával is foglalkozni, első lépésben mintegy fél – fél hektáron őszi fokhagyma, valamint őszi étkezési mák vetésével, és ezek piacra juttatásával. Ezeken kívül szántóföldi burgonyatermesztéssel is szeretnénk foglalkozni.” -* mondta el megkeresésünkre a családi gazdálkodó.

*„A pályázat során beszerzésre került két mezőgazdasági gép, egy MTZ-892.2 traktor, valamint egy GÜTTLER LK 30 AS földmester, melyek jelentősen megkönnyíti a munkánkat*. Ezen gépek segítségével *új helyi termékeket vezetünk be a piacra, a fokhagymát, az étkezési mákot, illetve a szántóföldi burgonyát. Úgy érzem, hogy ezzel az újítással jelentős piaci rést tudunk betömni a helyi termékek körében, hiszen mára már nagy teret hódított az import fokhagyma és a mák, jelentős részben csak külföldről behozott termékeket lehet találni a piacon. A szántóföldi burgonyának már a felvevőpiacot is sikerült megtalálni, egy részét a helyi napközi otthonos óvoda fogja felvásárolni, a fennmaradó mennyiséget pedig a helyi piacra juttatjuk ugyanúgy, mint a fokhagymát vagy az étkezési mákot.”*